เวลามาเดินเที่ยวที่ห้างเมกะบางนาแห่งนี้ ช่วงหิวๆ แล้วไม่อยากเจอคนวุ่นวายใน ikea restaurant หรือขี้เกียจเดินหาร้านตามโซน food walk ละก็ ส่วนใหญ่ก็จะจบที่ร้านใน food replublic ที่มีให้เลือกหลากหลายดี อยากทานอะไรก็เลือกได้ตามใจ

food republic จะอยู่ชั้น 2 ของห้าง ตรงข้ามกับโรงหนัง รอบนี้มาทานข้าวหมกไก่สยาม-อินโด ร้านจะอยู่ด้านในหน่อยนึง ร้านนี้รายการอาหารเป็นอิสลาม ซึ่งจริงๆมีรายการอาหารน่าสนใจอยู่หลายอย่างที่เดียว ทั้งข้าวแกงกะหรี่ไก่,มัสมั่นไก่,ข้าวหมกปลา,สลัดแขก และพวกเนื้อ(ซึ่งไม่ทาน) รวมถึงข้าวหมกไก่ ที่เป็นที่มาของชื่อร้าน

ข้าวหมกไก่ ราคา 60 บาท กับปริมาณที่ได้ขนาดพออิ่ม พร้อมน้ำซุป หลังจากทานเสร็จมาอ่านหลายรีวิวในหลายสาขา เลยรู้สึกว่ารสชาติสำหรับสาขานี้น่าจะด้อยกว่าที่อื่นอยู่

เริ่มจากน้ำซุปจะออกจางๆ ไม่ได้สัมผัสเข้มข้นกลมกล่อมเท่าไหร่  ส่วนข้าวหมก ออกแฉะๆมานิด หอมพอประมาณ จริงๆถ้าแห้งร่วนกว่านี้จะดีกว่า ส่วนไก่ให้มาหนึ่งน่อง อร่อยใช้ได้ เคี้ยวง่าย นุ่มดี ส่วนน้ำจิ้มมีให้สองอย่าง ทั้งพริกตำสีเขียวกับส้ม ส่วนตัวชอบสีส้มมากกว่า ข้นดีกว่า

่รวมๆแล้ว ถ้าเอาเรื่องปริมาณกับราคา ก็คงพอรับไหว สำหรับมื้อรีบๆง่ายๆ อย่างนี้ แต่ในส่วนของรสชาติส่วนตัวติดกับรสชาติข้าวหมกไก่ร้านดังของปากน้ำ เลยว่าร้านนี้รสชาติยังไม่ถูกใจเท่าไหร่นะ